<classify> MWANDISHI MAALUMU Yokohama, JAPAN WAZIRI Mkuu Kassim Majaliwa amewakaribishawafanyabiashara na wawekezaji kutoka nchini Mauritius waje washirikiane naWatanzania katika uwekezaji kwenye maeneo mbalimbali yakiwemo ya utalii,viwanda vya sukari, nguo na bidhaa za uvuvi. Ametoa kauli hiyo jana alipokutana na kufanya mazungumzona Waziri Mkuu wa Mauritius, Pravind Kumar katika Ukumbi wa Monyesho wa Pasfico,Yokohama nchini Japan. Alisema nchi ya Mauritius ina uwezo mkubwa katikauzalishaji wa sukari na wanayo nafasi kubwa ya kushirikiana na Watanzaniakatika kilimo cha miwa na ujenzi wa viwanda vya sukari. Majaliwa alisema Tanzania ina ardhi nzuri na kubwainayofaa kwa kilimo cha miwa pamoja na soko kubwa ndani na nje ya nchi. Alisema uwekezaji katika sekta ya sukari utasaidia kuungamkono juhudi za Serikali ya awamu ya tano inayoongozwa na Rais Dk. JohnMagufuli za kuhakikisha inamaliza tatizo la upungufu wa sukari nchini. Akizungumzia kuhusu sekta ya utalii, Waziri Mkuu alisemaMauritius imefanya vizuri sana katika utalii na hasa ule wa kutumia fukwe zabahari. Kwa vile Tanzania inazo fukwe za bahari na maziwanaamini ushirkiano katika eneo hilo utatuletea tija, alisema. Kuhusu usafiri wa anga, Waziri Mkuu alisema kuwawakati umefika sasa kwa Shirika la Ndegela Tanzania ATCL kuanza safari za kwenda Mauritius ili kuvutia watalii wengiwanaokwenda huko kufanya utalii wafukweni waje pia nchini. Kuhusu viwanda vya nguo, Waziri Mkuu aliwahamasishawafanyabiashara wa Mauritius kuwekeza nchini hasa katika viwanda vya nyuzi zapamba na nguo kwani Tanzania hivi sasa inazalisha pamba nyingi na yenye uborawa juu. Kadhalika, Waziri Mkuu alizungumzia kuhusu sekta ya Uvuviakisema Tanzania ina eneo kubwa la bahari na maziwa linalofaa kwa uvuvi wakibiashara na lina samaki wengi, lakini wanavuliwa kwa kiwango kidogo kutokanana uwekezaji duni katika sekta hiyo. Kwa upande wake, Waziri Mkuu wa Mauritius, Pravind aliihakikishiaSerikali ya Tanzania kuwa nchi yake iko tayari kufanya mazungumzo na wizara nataasisi zinazohusika na masuala ya uwekezaji nchini ili kupata taarifa za kutoshazitakazomwezesha kuwashawishi wafanyabiashara wa nchi yake waje wawekezenchini. Mazungumzo hayo pia yalihudhuriwa na Waziri wa Mambo yaNje na Ushirikikiano wa Afrika ya Mashariki, Profesa Paramagamba Kabudi naviongozi kutoka Serikali ya Muungano wa Tanzania na Serikali ya Mapinduzi yaZanzibar.  <topic>: kitaifa 